תחנת הרכבת שדרות

תחנת הרכבת שדרות היא תחנת נוסעים של רכבת ישראל הממוקמת בסמוך לעיר שדרות על מסילת אשקלון–באר שבע ומשרתת את תושבי שדרות ויישובי הסביבה. התחנה מהווה כתחנת ביניים בקו הרצליה - אופקים.

היסטוריה
בשנת 2006 החלה רכבת ישראל בבניית מסילת אשקלון – באר שבע בהשקעה של 1.4 מיליארד שקל. תאריך היעד המקורי להשלמת התחנה היה סוף 2009, אך השלמת המיזם נמשכה כמה שנים נוספות עקב מחלוקת בין משרד האוצר לרכבת ישראל על היקף התקציב. עלות הבנייה המשוערת של התחנה הייתה כ־50 מיליון שקל מתוך כ־2.21 מיליארד שקל שהוקצבו לבסוף לבניית הקו כולו. באוקטובר 2010. פורסם המכרז להקמת התחנה.

התחנה נחנכה בדצמבר 2013 עם הארכת קו הרכבת לאשקלון עד לתחנת שדרות. בפברואר 2015 הוארך הקו לנתיבות. החל מספטמבר 2015 ניתן שירות רכבות סדיר גם לבאר שבע, ומדצמבר 2015 גם לאופקים.

במהלך מבצע צוק איתן, ב־18 באוגוסט 2014, הופסק שירות הרכבות לתחנה עקב חשש מירי טילי נ״ט מרצועת עזה השירות חודש ב־28 באוגוסט עם תחילתה של הפסקת האש.

במהלך העימותים בין כוחות צה"ל לחמאס בשנת 2018, הופסק השירות לתחנה מדי פעם עקב חשש לירי מהרצועה ושריפות שפרצו בסמוך למסילה. במרץ 2019, שוב הופסק השירות לתחנה למשך מספר ימים.

ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע – קו החוף המערבי – לולאת השרון - הרצליה, לשני קווים: קו באר שבע – אשקלון וקו באר שבע – בנימינה דרך מסילת לוד–אשקלון.

בתאריך 18 בספטמבר 2022 הוחלט לצמצם את התדירות בין אשקלון לבאר שבע מרכז לפעם בשעה לטובת עבודות החשמול.

עם פרוץ מלחמת חרבות ברזל, נסגרה התחנה והופסקה נסיעת הרכבות בקו, ובמקומה הופעל מערך היסעים בין התחנה לתחנת אשקלון. במרץ 2024 נפתחה התחנה וחודשה תנועת הרכבות מתחנת שדרות דרומה.

באפריל 2024 התגלתה בסמוך לתחנה גוויית מחבל שהשתתף במתקפת הטרור כשעליה אפוד, חומרי נפץ ורימוני יד, וכתוצאה מכך נסגרה התחנה לשעתיים על מנת לאפשר לחבלני המשטרה לנטרל את התחמושת.

בחודש ינואר 2025 החלו עבודות מיגון על מסילת הרכבת, ובפברואר 2025 נפתח מחדש הקו משדרות צפונה. עקב הצבת אמצעי מיגון על אחת המסילות, במקטע שדרות - אשקלון נוסעות הרכבות בשני הכיוונים על אותה המסילה, מה שמגביל את תדירות הנסיעות לרכבת אחת בלבד לכיוון בכל שעה. באוקטובר 2025, עם קבלת האישור פונתה רכבת המיגון מהגשר, ותדירות הרכבות הוכפלה בשעות השיא.

מבנה התחנה
מבנה התחנה נמצא ממזרח לכביש 34, סמוך לצומת הכניסה לעיר שדרות. את התחנה תכננו מן שנער אדריכלים.
את הנוסעים משרתים שני רציפי צד באורך של כ־300 מטרים, אשר ממוקמים מעברו השני של כביש 34. הצורך במיגון המבנה עקב מיקומו הסמוך לעזה הוביל לפתרונות אדריכליים בלתי שגרתיים: המעבר בין מבנה התחנה לרציפים מתבצע באמצעות מעבר תת-קרקעי מתחת לכביש 34, מעבר המשמש גם כמרחב מוגן. הקירות וגג התחנה עצמה וכן הקירוי מעל הרציפים משמשים גם הם בתור מחסה לשעת חירום, נוצקו מבטון עבה בשיפועים שיוצרים את הרושם כאילו המבנה מגיח מן הקרקע.

בחזית התחנה חניון לכלי רכב פרטיים ומסוף אוטובוסים. בסמוך לתחנה קיים מרכז קניות פתוח.

מרכז|180px|תרשים התחנה

שירות הרכבות בתחנה

בעבר עצרה רכבת פעם בשעה אל תחנת אשקלון ואל תחנת באר שבע מרכז, אך בעקבות מלחמת חרבות ברזל התחנה היוותה כתחנת קצה ויצאה ממנה רכבת פעם בשעה לבאר שבע מרכז בלבד.
בפברואר 2025 נפתח מחדש שירות הרכבות משדרות לכיוון צפון. עד ספטמבר 2025 בשעות השפל עצרה רכבת בתחנה וממנה המשיכה לתל אביב סבידור מרכז, ובשעות השיא המשיכה עד לנתניה, דרך מסילת פלשת-רחובות-לוד.
 בשנים 2018 עד 2020 עצר בתחנה זו קו רכבת לילה מבאר שבע לתל אביב, פעם בשעה לכל כיוון. קו הלילה, שנועד לאפשר הגעה ברכבת לנמל התעופה בן-גוריון, בכל שעות היממה, הושבת עם התפרצות מגפת הקורונה במרץ 2020 ומאז לא חודש עקב עבודות החשמול המתבצעות בלילות.
 החל מספטמבר 2025 עוצרות רכבות פעם בשעה לכל כיוון והחל מאוקטובר 2025 שתי רכבות בשעה לכל כיוון בשעות השיא בקו אופקים - הרצליה דרך מישור החוף הדרומי ותחנות טבעת השרון. חלק מהרכבות לא עוצרות בתחנות בת ים וחולון.

קווי אוטובוס בתחנה
בצמוד לתחנה ישנו מסוף אוטובוסים ממנו יוצאים קווים פנימיים וקווים ליישובי האזור. כמו כן הקווים ליישובים סמוכי הגדר לרצועת עזה (ניר עוז, בארי והאזור) בוטלו בעקבות המתקפה ב-7 באוקטובר.

בנוסף התחנה נמצאת בקרבת צומת ניר עם שנמצא על כביש 34 כאשר ממנו יוצאים קווים עירוניים ובין-עירוניים ליישובי האזור, אשקלון ובאר שבע.

קווי אוטובוס מהתחנה עצמהקומפעילמסלולהערות נוספות1/1אדן בדרוםמסוף המעפילים – שכונת הנביאים – תחנת רכבת שדרות – שוק עירוני – מנחם בגין/מרכז מסחרי – אזור תעשייה שדרות♿3תחנת רכבת שדרות – מכללת ספיר – נאות אשכול – בן-גוריון – נאות אשכול – נאות המייסדים – נאות רבין – נאות הנביאים – מסוף המעפילים♿4אזור התעשייה – אזור תעשייה ספירים – מכללת ספיר – תחנת רכבת שדרות – נאות אשכול – בן-גוריון – מסוף המעפילים♿5תחנת רכבת שדרות – נאות אשכול – בן-גוריון – נאות המייסדים – נאות הנביאים – שדרות בפארק – מסוף המעפילים♿25שדרות – גבים – יכיני – יושיביה – נתיבות26שדרות – אור הנר – ברור חיל – תלמים – זוהר27שדרות – ניר עם – ארז29מכללת ספיר - שדרות - תחנת רכבת שדרות - קיבוץ מפלסיםאחרי 7 באוקטובר קוצר הקו שהמשיך בעבר לכפר עזה ונחל עוז240שדרות – קריית גתאחת לשעתיים.463גליםשדרות – מכללת ספיר – דורות – רוחמה – בית קמה – שובל – רהט

קווי אוטובוס בסביבת התחנהקומפעילמסלולהערות נוספות36דן בדרוםמועצה אזורית אשכול – מחנה רעים – שדרות – אשקלון136בני נצרים – מועצה אזורית אשכול – מחנה רעים – שדרות – אשקלון347מטרופוליןשדרות – צומת אשקלון – אשדוד363דן בדרוםבאר שבע – נתיבות – שדרות – אשקלון364באר שבע – צומת ניר עם – אשקלוןישיר365אופקים – נתיבות – שדרות – אשקלון378מטרופוליןאופקים – נתיבות – שדרות – תל אביב-יפו379דן בדרוםמועצה אזורית אשכול – מחנה רעים – שדרות – תל אביב-יפומאסף391אגדאשדוד – אשקלון – שדרות – אילת465דן בדרוםאופקים – נתיבות – שדרות – צומת אשקלון – אשדוד467גליםאשקלון – שדרות – רהט472דן בדרוםאשדוד – כפר סילבר – צומת אשקלון – צומת שדרות דרום – נתיבות475אשדוד – כפר סילבר – צומת אשקלון – צומת שדרות דרום – צומת נתיבות – צומת גילת – אופקים492גליםנתיבות – שדרות – צומת אשקלון – צומת חטיבה שבע – ירושלים495בני נצרים – נווה – אשכול – שדרות – מסוף קסטינה – מחלף חמד – ירושלים592נתיבות – שדרות – צומת אשקלון – בני ברק593תפרח – אופקים – נתיבות – שדרות – צומת אשקלון – בני ברק594אופקים – שדרות – צומת אשקלון – בני ברק598תפרח – שדרות – צומת אשקלון – בני ברקישיר

קישורים חיצוניים

תחנת הרכבת שדרות באתר רכבת ישראל
Sderot Train Station / Ami Shinar – Amir Mann Architects and Planners, ArchDaily, November 22, 2014

הערות שוליים

שדרות
שדרות
קטגוריה:שדרות: מבנים
קטגוריה:שדרות: תחבורה
קטגוריה:מבנים ואתרים שתכננו מן שנער
קטגוריה:ישראל: תחנות רכבת לפי עיר